บรรยากาศร้านเป็นสไตล์ loft ที่น่ารักมากๆค่ะ มีมุมถ่ายรูปสวยๆหลายมุม และสะดวกกับที่จอดรถด้วย เพราะอยู่ในโครงการ Welcome town

ที่ร้านจะมีอาหารจานหลัก มื้อหนักหน่อย กับพวกเบเกอรี่โฮมเมดที่ไม่เหมือนที่ไหน เช่น ขนมปังไฟเบอร์ที่มีไฟเบอร์ใน 1แผ่นมากกว่าแอปเปิ้ล 1 ลูก ขนมปังฮอกไกโดที่ใช้กรรมวิธีการทำแบบฮอกไกโด ทำให้เท็กซ์เจอร์ของขนมปังจะมีความหนึบๆนิดนึง เอามาทำเป็นฮันนี่โทสอร่อยมากค่ะ ชุ่มเนย หอออออม เป็นของหวานที่ชอบมากสำหรับร้านนี้

จานหนักที่ได้ลองวันนี้เป็นพิซซ่ากะเพราไก่ไข่ดาวค่ะ ขอบอกว่ามันเข้ากันดีมากๆ อร่อย! อร่อยแบบประทับใจเลย
พิซซ่าแป้งบางกรอบนิดๆ กับรสชาติของกะเพราแท้ๆไม่ได้ดัดแปลงให้เป็นฝรั่ง และไข่ดาวที่สุกกำลังดี มันหอม และอร่อย กัดเข้าไปคำแรกคือน้ำลายไหลออกมาจนต้องกินต่อแบบ nonstop 5555

การบริการที่นี่ก็ดีมากๆค่ะ พนักงานยิ้มแย้มดี บริการรวดเร็วและค่อนข้างเป็นกันเอง

เป็นร้านดีๆ ในพัทยาที่แนะนำสุดๆค่ะ